user
IMPI YABOMDABU ISETHUNJINI – JC Buthelezi
Xoxa ngempumelelo yombhali ekwethuleni isizinda senoveli ethi: Impi Yabomdabu 
Isethunjini.

'Kwakubi ukuthi wena awumazi uFarook Vijay Moonsamy ngoba yena ukwazi kahle. 
Nguye owakuthengisela lama-LA Gear othi wena wawaphiwa ngumngani wakho.'
'Unamanga. Akazange angithengisele ama-LA Gear mina u-Farook. Lingangidakelwa 
mina leli Ndiya. Mina ngizoxabana nalo uma lihamba lisukela abantu,' kusho 
u-Euthenesia ngezwi elinokubhonga liphelezelwa ngukufutheka nokujuluka. Ukufaka 
isandla sakhe sobunxele ngaphansi kwehembe ezibeleni kwamenza wabukeka 
santandane edinga ukuvikelwa.
Wanyomula ilisidi uNgubane walinika unina wathi, 'Nanti ilisidi athenga ngalo 
ama-LA Gear u-Euthenesia. Yisandla sakhe lesi esasayina laphaya phansi. Lokhu
ngubufakazi obugcwele bokuthi u-Euthy udlala ngathi wazithenga leziya zicathulo. 
Akaziphiwanga.'
Ekubona lokhu uMaMthimkhulu wasukuma wasondela ku-Euthenasia esethukuthele 
wathi, 'Yini ungenze isilima Euthy? Kanti lezi zimpahla ohlale uthi waziphiwa 
wazithenga? Yini lena ongenza yona Euthy?'
'Khona ngaziphiwa lezi zimpahla. USusan wangipha imali ngase ngithenga lezi 
zimpahla ngaleyo mali. Nguye owathi ungipha le mali ukuba ngithenge lezi zimpahla.'
'Kulungile mangimfonele ngizwe ukuthi wakunika malini, wakunikelani loSusan le mali 
engaka,' kusho uMaMthimkhulu ethatha ibhuku lakhe lezinombolo zocingo. Wathi
lapho eluphakamisa ucingo wamkhuza uNgubane wathi, 'Ngizocela ukuba 
ungamshayeli uSusan. Usengaphuma u-Euthenasia. Ngizokutshela ukuthi le mali 
ivelaphi. Nezimpahla lezi ebengikhuluma ngazo azithengile u-Euthy nginamaphepha 
azo. Ngibona sengathi singaxoxa kangcono sisodwa ingekho le ngane lapha.'
'Awu yaze yasihlaza ingane. Kanti izingane zinjani? Mina angisazi ukuba ngingasazi 
uma kunje Ngubane. Kanti umuntu angaze enzeni ezinganeni ukuba zaneliswe? 
Kulungile makahambe ayofunda khona uzongitshela ukuthi kanti kwenzekani emzini 
wami. Ngathi ngibhula lokhu kwaqhamuka lokhu. Hamba. Hamba uyofunda, sokubiza 
futhi ukuba uzochaza uma kukhona okuvelayo.'
Esephumile u-Euthenasia, babhekana oNgubane kwasekuqala uMaMthimkhulu wathi, 
'Kanti kwenzekani Ngubane. Kwangathi sengiyadideka nje?'
'Kubi mkami, kubi. U-Euthenasia useyiqedile imali kaMaXakushe. Nawa amaphepha 
akhombisa izingubo ezidlulile ku-R3 000,00 aphezu kokuzithenga. Nami angazi ukuthi 
malini ayitshontshile, kodwa kuyacaca ukuthi sekuphele iminyaka emine u-Euthy
edamane ekhwabanisa imali kaMaXakushe. Uma nami ngibheka emuva, ngingathi 
u-Euthy waqala kudala cishe eminyakeni emine edlule ukuba ngumuntu osephiwa 
izingubo ngamantombazane athile. 'Sekuyacaca ukuthi la mantombazane akhuluma ngawo nguMaXakushe.'
'Angiyikholwa le nto. Angathini u-Euthy ukuthi azi ukuthi ugogo uMaxakushe uthwele 
kanzima bese emephuca lokho okuncane anakho? Angiboni nje ukuthi uyithola kanjani 
le mali kaMaxakushe u-Euthy.

1. Nikeza okungumehluko phakathi kukaBafana noCele mayelana nobudlelwano 
babo nomndeni waseMpaphala. 
2.  Iyini inhloso yombhali yokukhetha isizinda saselokishini emzini kaBafana 
oseMlazi? Sekela impendulo yakho. 
3.  Chaza isizathu sokuthi uKhanjana ashaye u-Uzithelile ngenkathi ephuma 
ediphini.


assistant
1. Umehluko ukukhathalela nokuba nobuntu emndenini. UBafana 
akawukhathaleli umndeni, akabathandi abantu bakubo baseMpaphala uze 
wenqaba ukunakekela izingane zikadadewabo uLinono kanti uCele 
uyawukhathalela umndeni wakhe waze wawunakekela, wafundisa izingane 
zikadadewabo uQophitshe.
2. Umbhali uhlose ukubonisa ukubaluleka kwawo wonke umuntu ikakhulukazi 
labo abadelelekile nabangafundanga. UMaxakushe wenza umsebenzi 
wasendlini aphinde enze neminye imisebenzi njengokukhulisa izingane 
zakwaNgubane azifundise ngempilo, ukuziphatha nokuba zibe qotho. Konke 
lokhu uMaMthimkhulu wahluleka ukukubona ,wamxosha okwaholela ekutheni 
izingane ziphume endleleni ikakhulukazi u-Melody./Wayengezwani
nomakhelwane bakhe kodwa ngemuva kokubuya kudokotela uMdlalose 
wakwazi ukucela upopo komunye womakhelwane bakhe.
3. Isizathu ukuthi uKhanjana ubukela phansi u-Uzithelile ngoba kunguye yedwa 
intombazana elusayo njengoba uKhanjana emphendula kabi u-Uzithelile uma 
embuza ukuthi umshayelani ehlombe ngesagila.